محمد لمختار بن علي بن حمد السوسي لإليغي، لمعروف ب لمختار السوسي (ب لأمازيغية: ⵍⵎⵅⵜⴰⵔ ⴰⵙⵓⵙⵉ) (تولد ف 1900 ف إيليغ - مات ف 15 نونبر 1963 ف الرباط) كان مؤرخ و كاتب و فقي و شاعر و مقاوم و سياسي مغريبي. ما بين 1956 و 1963 كان لمختار السوسي هو لوزير د الشؤون لإسلامية، و كان عضو ديال مجلس لوصاية على لعرش (اللي كان كيتسمّا ديك الساعة مجلس التاج). لمختار السوسي كان مقاوم للستيعمار لفرانساوي ف لمغريب، و ف 1937 غادي تنفيه فرانسا من مراكش (اللي كان كيقرّي فيها) لإيليغ، و غايبقا فيها 8 سنين تال 1945. مات لمختار السوسي نهار 15 نونبر 1963 من مورا كسيدة ف الطريق. كتب لمختار السوسي بزاف د لكتوبا و لمؤلفات ب لعربية و بتاشلحيت، منها: لمعسول (20 جزء) - وهي موسوعة فيها معلومات على كتر من 4000 عالم و فقي و أديب. سوس العالمة خلال جزولة (4 د لأجزاء) من أفواه الرجال رجال العلوم العربية في سوس أصفى الموارد بين الجمود والميع تقييدات على تفسير الكشاف للزمخشري حياة الفقيه العلامة أشرف إمونن محمد المختار السوسي - الجزيرة (2015)